पहली बार परमवीर के साथ 2008 में जब ऐसा हुआ तो उसने रेलवे की नौकरी जॉइन ही की थी और उसकी उम्र बस 26 बरस की थी. 65 बरस की एक बूढ़ी महिला उसके ट्रेन के आगे कूद गई थी. उसकी स्पीड 90 किलोमीटर प्रति घंटे थी और वो महिला उसके इंजन से सिर्फ 15-20 मीटर की दूरी पर रह गई थी. वो कुछ सेकेंडों पहले ट्रैक के किनारे-किनारे कुछ इस अंदाज में चल रही थी, जैसे कुछ हुआ ही न हो. और अगले कुछ ही सेकेंडों में वो पटरियों पर बेजान पड़ी थी. ऐसी हर घटना के बाद इंजन ड्राइवर को अगले स्टेशन पर अधिकारियों को सूचित करना पड़ता है. उसे ऐसी किसी घटना का ‘पहला चश्मदीद’ माना जाता है. इस कागजी कार्रवाई की जिम्मेदारी दरअसल ट्रेन के गार्ड की होती है. डीजल इंजन अगर है, तो ड्राइवर के साथ उसका असिस्टेंट ड्राइवर नहीं होता.